Publicació de la Memòria R+D+I 2010.
S'ha publicat al web del Departament, la memòria d'activitats R+D+I que es van dur a terme l'any 2010.
Heu accedit al vuitè Butlletí electrònic d'Innovació i Recerca on podreu consultar un recull actualitzat de l'activitat rellevant del Departament.
Pel que fa a les iniciatives dutes a terme més enllà del Departament hem incorporat dos aspectes de millora, el primer és que hem fet la selecció pensant a reunir notícies relacionades al voltant de temes d'interès prioritari i el segon és que trobareu unes icones de classificació temàtica pensades per millorar-ne l'accessibilitat.
Pel que fa a la classificació de notícies i fitxes en relació als eixos estratègics RDI departamentals, a partir d'ara podreu accedir a tota la informació RDI classificada, actualment en més 350 ítems, des de qualsevol pàgina de Territori i Mobilitat del web del Departament.
La cartografia oficial és una infraestructura de servei, és a dir, una eina per conèixer, organitzar, gestionar i moure's pel territori.
La sèrie del mapa topogràfic a escala 1:25.00, que va presentar l'ICC el passat juliol del 2012, és una de les sèries que, a Catalunya, pot aconseguir millor aquestes finalitats.
La sèrie que ara es presenta obté la informació vertebradora de la base topogràfica 25.000 que, al seu torn, és una generalització de la base topogràfica 1:5.000.
Aquesta base està actualitzada sempre amb els vols més recents, no més enllà de dos anys d'antiguitat pel contingut general.
Pel que fa a la xarxa de carreteres i a les àrees residencials, aquesta dada temporal s'escurça fins a 1 mes.
La informació de base s'enriqueix amb una acurada classificació de camins, una jerarquització de la toponímia, així com amb una acurada representació de les àrees rocoses.
L'escala i la tipologia del mapa fan factible la incorporació de la informació turística i de serveis.
El Cenit, els dies 3 i 4 de setembre, va organitzar el curs "Innovacions en el disseny i operació de sistemes de transport públic urbà" a càrrec del professor Juan Carlos Muñoz de la Universitat Católica de Chile i director del Bus Rapid Transit Centre of Excellence de la Fundación Volvo.
El professor Muñoz descriu els sistemes Bus Rapid Transit (BRT) com a sistemes moderns de transport públic basats en autobusos que busquen posar fre en l'ús de l'automòbil, que tenen un nivell de servei i capacitat comparables amb els sistemes de metro.
D'altra banda, per mantenir la flexibilitat i els costos dels sistemes d'autobusos, s'ha de proporcionar un servei més eficient i que doni més confiança que els sistemes tradicionals d'autobusos.
En aquestes jornades va descriure les etapes i l'estat en la implantació del BRT TranSantiago.
El passat 11 de juliol es va presentar el Programa català d'ecodisseny ecodiscat 2012-2015.
Van presidir l'acte el conseller de Territori i Sostenibilitat, Lluís Recoder i el secretari de Medi Ambient i Sostenibilitat, Enric Llebot.
Aquest Programa ha estat el resultat d'un procés sistemàtic i participatiu amb tots els actors socials.
Al llarg del procés s'han cercat les iniciatives i les línies de treball dutes a terme els darrers anys a Europa i experiències pròpies que s'han recollit en sessions de brainstorming..
Així mateix, mitjançant un procés de participació pública, s'ha pogut realitzar sondejos, debats oberts al públic i recollir noves opinions a través d'un formulari en línia i una bústia de correu electrònic.
Totes aquestes actuacions han permès millorar notablement el document inicial de treball.
El fabricant de productes de bellesa i per a infants, Johnson & Johnson Family of Consumer Companies, va fer un comunicat on s'anuncia la retirada o reducció de quatre ingredients dels seus productes a partir del 2013, per considerar-los potencialment perillosos per a la salut.
Aquestes substàncies són: el formaldehid (que s'empra com a conservant i fixador), el ftalat (que s'usa per incrementar la flexibilitat), el dioxà (un dissolvent) i el triclosà (antibactericida i antifúngic).
El triclosà és present en molts productes cosmètics (sabons, desodorants, dentífrics, etc.) com a agent desinfectant.
L'explicació associada a aquesta decisió està basada en un estudi publicat l'any 2010, que van fer científics de l'ICRA, i d'altres institucions en el qual s'adverteix sobre els possibles efectes tòxics del triclosà i la seva persistència en el biofilm fluvial, ja que el procés de depuració de les plantes de tractament no pot eliminar-lo.
L'Atles geotèrmic de Catalunya és fruït de la col·laboració entre l'Institut Geològic de Catalunya (IGC), l'Institut Català d'Energia (ICAEN) i l'Institut de les Ciències de la Terra Jaume Almera (ICTJA) que pertany al Consell Superior d'Investigacions Científiques (CSIC).
Aquesta cartografia és la primera d'aquesta temàtica – aprofitament de la calor de l'interior de la Terra per generar energia – que s'enllesteix a tot l'Estat espanyol i està inspirat en l'Atles de recursos geotèrmics d'Europa.
L'Atles de geotèrmia de Catalunya és una publicació digital sobre la Plataforma de Recursos de Geoinformació (PRG) desenvolupada pel Centre de Suport de la Infraestructura de Dades Espacials de Catalunya i el Consorci Administració Oberta de Catalunya, i és accessible a la ciutadania des de la pàgina web de l'IGC.
El passat mes de juliol, l'Honorable Conseller de Territori i Sostenibilitat va inaugurar l'edifici que allotja el centre de suport territorial de l'Institut Geològic de Catalunya-Pirineus (IGC CST Pirineus) a Tremp, que té per objectius potenciar el desenvolupament, la recerca i la divulgació de la geologia a l'àrea pirinenca i l'oferta de serveis públics relacionats amb aquesta matèria.
L'edifici, amb certificació energètica A, és un exemple de reducció de la demanda energètica mitjançant un medi envoltant d'altes prestacions.
Convé destacar l'obra per l'ús d'energia geotèrmica i una bona definició del mètode constructiu i els materials utilitzats, inclòs l'envolupant per augmentar l'eficiència energètica de l'edifici.
En el futur immediat és més que previsible una creixent demanda d'energia, que difícilment podrà atendre una font no renovable com el petroli, de manera que l'eficiència energètica i les energies renovables són el camí a seguir.
Alhora, el clima està canviant a passos accelerats, de manera que cap el 2050 s'espera que les oscil·lacions climàtiques sobtades (fruit del canvi climàtic induït per l'acció antròpica) siguin més freqüents que mai.
En aquest context, quins paisatges es generaran? com serà la seva fesomia?
L'Associació europea per a la innovació sobre l'aigua (The European Innovation Partnership on Water (EIPW)) s'ha compromès a aprovar el seu pla estratègic a finals de l'any 2012 i començar a operar a partir de primers de l'any 2013.
La iniciativa, emblemàtica d'Europa 2020, Unió per a la Innovació, va proposar el concepte de cooperació europea en innovació.
A partir d'aquesta iniciativa, la Direcció General de Medi Ambient, en estreta col·laboració amb la Direcció General de Recerca i Innovació i altres direccions generals, van adoptar la proposta de formar l'Associació per a la Innovació Europea sobre l'Aigua, i el 4 de setembre passat va tenir lloc, a Brussel·les, la reunió inaugural The European Innovation Partnership on Water (EIPW).
Al projecte ESCAT s'ha treballat amb dues simulacions del model global ECHAM5-MPIOM (desenvolupat al Max-Planck Institut für Meteorologie d'Hamburg, i avaluat al quart informe de l'IPCC publicat l'any 2007) i amb el model d'àrea limitada WRF (desenvolupat als Estats Units i emprat arreu del món, també a l'SMC per donar suport a la predicció diària del temps).
El GIECC/IPCC és el Fòrum cientificotècnic més important i amb més autoritat en matèria de canvi climàtic.
Actualment, s'està treballant en l'elaboració del Cinquè Informe sobre el Canvi Climàtic.
Per fer-ho s'està comptant amb la participació d'un gran nombre d'experts per tal d'assegurar que l'Informe incorpori de manera integrada els últims avenços científics.
Entre tots els investigadors que hi estan participant, volem destacar el paper de tres reconeguts investigadors amb prestigi internacional en el camp del canvi climàtic que realitzen la seva tasca en centres a Catalunya i que hi estan participant com a autors líder.
El canvi d'usos del sòl i l'escalfament del planeta són els principals motors de canvi global a Catalunya.
El passat 24 d'octubre es va presentar a la sala d'actes de la Secretaria de Medi Ambient i Sostenibilitat el primer resultat del creuament de les dades per a ocells i papallones obtingudes en els programes de seguiment d'indicadors ambientals de Catalunya, i que es va iniciar el 1994 per poder mesurar d'una manera fiable l'impacte del canvi global sobre la biodiversitat a Catalunya.
El projecte Compoball s'emmarca en el 7è Programa marc de la Unió Europea per a la recerca i reuneix 16 socis de 9 països europeus amb l'objectiu d'aconseguir una tecnologia per monitorar el procés de compostatge que sigui accessible i que pugui ser utilitzada per la indústria europea de compostatge en el futur.
A Catalunya hi participa, a més de l'Agència de Residus de Catalunya, la Universitat Politècnica de Catalunya, l'empresa Innovació i Recerca Industrial i Sostenible, SL (IRIS) i l'Associació de Plantes de Compostatge de Catalunya.
La novena edició del Premi abertis, convocat per la càtedra abertis-UPC de Gestió d'Infraestructures de Transport, és la que ha assolit la més nombrosa participació, amb cinc investigadors en la modalitat de tesis doctoral i 12 a la categoria màster o projecte de final de carrera, els quals provenen de cinc universitats de l'Estat espanyol.
Tot i això, el que és més important d'aquesta edició és la internacionalització del certamen, ja que s'ha convocat de manera conjunta amb la chaire abertis-ENPC-IFSTTAR, de França.
El Cenit organitza el curs Mobilitat a smart cities inclòs en els diferents actes duts a terme dins de la Setmana de la Mobilitat Sostenible i Segura 2012.
Del 17 al 21 de setembre de 2012.
Diferents investigadors i professionals en el tema de la mobilitat van fer aportacions totes interessants i en diferents perspectives.
En el resum no surten totes les aportacions, només en destaquem algunes que tenen relació directa amb temes que tracta el DTES.
La idea de presentació d'aquest projecte va sorgir amb motiu de la presentació, a l'auditori de la Pedrera, de l'Adaptació al Canvi Climàtic en l'Ús de l'Aigua (ACCUA), el primer estudi d'adaptació al canvi climàtic en els àmbits de l'agricultura, la gestió forestal i la gestió de l'aigua en 3 conques catalanes: el Siurana, la Tordera i el Fluvià.
La voluntat d'ampliar els treballs desenvolupats en ACCUA a d'altres conques catalanes, la manca de finançament públic per tirar endavant projectes de recerca i la necessitat de situar l'Estratègia Catalana d'Adaptació al Canvi Climàtic (ESCACC) en l'òrbita d'Europa, varen impulsar la decisió de redactar el projecte LIFE MEDACC.
El passat setembre es va celebrar la I Edició de Construction21, que formava part de les activitats de la Setmana Mundial d'Edificació Sostenible i que va ser inaugurada pel Sr Nacho Dualde, gerent d'ESCI, i Anna Mestre, responsable d'R + D + i de l'Agència de l''Habitatge de Catalunya de la Generalitat de Catalunya.
A continuació, es va presentar el projecte europeu Affirmative Integrated Energy Design Action (AIDA), a càrrec de la Sra.
Anna Manyes, arquitecta i investigadora de l'Institut de Recerca en Energia de Catalunya (IREC).
Des de Catalunya participen en el projecte Aida, IREC i el Centre Internacional de Mètodes Numèrics en Enginyeria (CIMNE).
La Generalitat de Catalunya impulsa la ubicació d'un centre internacional d'investigació forestal a Barcelona
El conseller de Territori i Sostenibilitat, Lluís Recoder, juntament amb Josep Ramon Pérez, administrador de Torn de la Molt Il·lustre Administració de la Fundació Privada Hospital de la Santa Creu i Sant Pau, han signat un conveni de col·laboració per ajudar al finançament de la rehabilitació del pavelló de Sant Leopold.
La Generalitat de Catalunya és l'Administració que vehicula els 1,2 M€ procedents del fons FEDER que contribuiran a impulsar les feines de restauració interior d'aquest pavelló, on s'ubicarà (EFI).
Jornada Presentació Protocol Restauració Activitats Extractives RESTOCAT (20/12/2012)
Subvencions per a ecoetiquetatge i ecodisseny (12/12/2012-12/01/2012)
Ajuts per implantar sistemes voluntaris de gestió ambiental (12/12/2012-13/01/2013)